hy hy en hy hy hy hy hy hy hy hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Ալեն Դելոն (նույն ինքը՝ Ալեն Ֆաբիեն Մորիս Մարսել Դելոն, ծնվ. 1935թ.)՝ ֆրանսիացի դերասան, ռեժիսոր, պրոդյուսեր, սցենարիստ: Բազմաթիվ սերունդների կուռք, կանանց մշտական սիրելին: Դելոնը ծնվել է 1935թ. նոյեմբերի 8-ին, Փարիզի Օ-դե-Սեն արվարձանում: Հայրը՝ ծագումով կորսիկացի Ֆաբիեն Դելոնը, սեփական կինոթատրոնն էր ղեկավարում: Մայրը՝ մասնագիտությամբ դեղագործ Էդիտ Առնոլդը, աշխատում էր ամուսնու կինոթատրոնում: Տղան դեռ չէր բոլորել 3 տարին, երբ ծնողները ամուսնալուծվեցին: 1939թ. Էդիտն ամուսնանում է երշիկի առևտրով զբաղվող Պոլ Բուլոնի հետ: Օրվա մեծ մասը նա անցկացնում էր ամուսնու կրպակում՝ ժամանակ չգտնելով զբաղվելու որդու դաստիարակությամբ: Արդյունքում որոշվում է այդ հարցը վստահել դայակի՝ տիկին Ներոյին: Ալենը տեղափոխվում է Ներոների ընտանիք՝ այնտեղ ապրելով մի քանի տարի՝ մինչև ամուսինների ողբերգական մահը: Այս ընտանիքի հետ ապրած տարիների մասին Դելոնը միշտ առանձնահատուկ ջերմությամբ է հիշում՝ նշելով, որ Ներոն ամուսինները նրան հարազատ որդու պես սիրել են:
Ալենի տաղանդը գոհացնում է մասնագետներին, և Ուիլսոնը նրան Հոլիվուդում աշխատելու 7 տարվա պայմանագիր է առաջարկում: Պայմանագրի պարտադիր պայմաններից մեկը անգլերենի իմացությունն էր, և Դելոնը ստիպված է լինում 3 ամսվա ընթացքում սովորել այն: Շուտով, սակայն, ԱՄՆ մեկնելը հետաձգվում է, քանի որ ժամանակի հայտնի կինոռեժիսորներից մեկը՝ Իվ Ալլեգրեն Դելոնին համոզում է մնալ ու կարիերան սկսել հայրենիքում՝ միաժամանակ փոքրիկ դեր առաջարկելով իր նոր ֆիլմում: 1957թ. մեծ էկրաններ է բարձրանում Ալլեգրեի «Երբ միջամտում է կինը» ֆիլմը, որտեղ Դելոնն իր դերասանական դեբյուտն է գրանցում: Այս ֆիլմում Դելոնը հանդես է գալիս այդ ժամանակ դեռ սկսնակ դերասան Ժան Պոլ Բելմոնդոյի կողքին: Սրան հաջորդում են մի շարք այլ դերեր, որոնք, սակայն, մեծ հաջողություն չեն բերում դերասանին: 1958թ. «Քրիստինա» ֆիլմի նկարահանումների ժամանակ Դելոնը ծանոթանում է դերասանուհի Ռոմի Շնայդերի հետ: 1959թ. նրանք նշանադրվում են՝ դառնալով ժամանակի ամենագեղեցիկ ու հայտնի զույգերից մեկը: Այնուամենայնիվ, 6 տարի անց նրանք բաժանվում են:
Դելոնին իրական ճանաչում են բերում Ռենե Կլեմանի ֆիլմերը՝ «Տաղանդավոր պարոն Ռիփլի» (որտեղ նա ստանում է Թոմ Ռիփլիի դերը) և «Վառ արևի տակ»: Կինոքննադատները բարձր են գնահատում Դելոնի խաղն ու աշխատասիրությունը: Այս հաջողությունից մեկ տարի անց Դելոնի փառքը հասնում է Իտալիա. նա նկարահանվում է իտալացի հայտնի ռեժիսոր Լուկինո Վիսկոնտիի «Ռոկկոն և նրա եղբայրները» ֆիլմում, որը դառնալու էր Դելոնի մասնակցությամբ ամենասիրված ու ճանաչված ֆիլմերից մեկը: 1962թ. էկրաններ է բարձրանում իտալացի լեգենդար ռեժիսոր Միքելանջելո Անտոնիոնիի «Խավարում» ֆիլմը, որտեղ Դելոնի խաղընկերուհին գեղեցկուհի Մոնիկա Վիտտին էր: Այս ֆիլմը արժանանում է Կաննի կինոփառատոնի ժյուրիի հատուկ մրցանակին: Արդեն հայտնի դերասանը շարունակում է աշխատել Իտալիայում: 1962թ. կրկին համագործակցում է Վիսկոնտիի հետ՝ այս անգամ «Լեոպարդ» դրամայի շրջանակներում, որտես հանդես է գալիս լեգենդար Կլաուդիա Կարդինալեի կողքին: Այս ֆիլմում մարմնավորած դերի համար Դելոնը հայնտվում է Ոսկե Գլոբուսի «Ամենախոստումնալից սկսնակ դերասան» անվանակարգում:
1960-ականները մեծ արդյունավետությամբ են աչքի ընկնում Դելոնի կարիերայում: Մեկ տարվա ընթացքում նրա մասնակցությամբ միանգամից մի քանի ֆիլմ էր էկրան բարձրանում: 1964թ. Դելոնն ամուսնանում է դերասանուհի Նատալի Բարտելեմի հետ. նույն թվականին ծնվում է նրանց որդին՝ Էնթոնի Դելոնը: 1965թ. Դելոնն ընտանիքի հետ միասին մեկնում է Հոլիվուդ՝ պայմանագիր կնքելով հայնտի ՛՛Metro-Goldwyn-Mayer՛՛-ի հետ: ԱՄՆ-ում ևս դերասանը ակտիվ գործունեություն է ծավալում, սակայն նրա մասնակցությամբ ֆիլմերն այն հաջողությունը չեն ունենում, ինչ Ֆրանսիայում և Իտալիայում ունեցած համագործակցությունները: ԱՄՆ-ից վերադառնալով՝ Դելոնը նկարահանվում է մի շարք ֆիլմերում, այդ թվում՝ «Լողավազան», «Սամուրայ» և այլն: Կնոջից բաժանվելուց հետո Դելոնը հանդիպում է դերասանուհի Միրեյ Դարկին, որի հետ քաղաքացիական ամուսնությունը տևում է 15 տարի: 1987թ. կինոաստղը ծանոթանում է մոդել Ռոզալի վան Բրեմենի հետ, որը նրան երկու զավակ է պարգևում: Նրանք միասին ապրում են մինչև 1997թ.-ը, ինչից հետո Դելոնն այլևս լուրջ հարաբերություն չի ունեցել:
Դելոնի՝ 1980-ականների կարիերայից կարելի է առանձնացնել Ալեքսանդր Ալովի ու Վլադիմիր Նաումովի «Թեհրան-43» հայտնի ֆիլմը: 1990-ականներին նրա ուշագրավ համագործակցություններից է Ժան Լյուկ Գոդարի «Նոր ալիք» ֆիլմը: Մեր օրերում Դելոնը, բնականաբար, ավելի քիչ է նկարահանվում՝ հիմնականում թեթև դերերում:
Հարկ է նշել, որ կինոկարիերային զուգահեռ Դելոնը հաջող հանդես էր գալիս նաև թատրոնում, երբեմն նաև սցենարներ էր գրում ու երգում՝ հիմնականում ֆիլմերի համար: 1964թ. նա ստեղծում է իր սեփական կինոընկերությունը՝ ՛՛Delbeau Productions՛՛ անունով և հանդես է գալիս որպես մի քանի ֆիլմերի պրոդյուսեր:
Դելոնը կար և մնում է կանանց կուռքը, երբեք չհնացող իդեալական կերպար, որի անունը վաղուց դարձել է տղամարդկային գեղեցկության հոմանիշ: Շատերի կարծիքով Դելոնը երբևէ էկրաններին հայտված ամենագեղեցիկ տղամարդն է:
Posted by Արվեստի Աշխարհը at 10:59
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.